Els serveis de prevenció aliens (SPA) són entitats acreditades per l'autoritat laboral per assessorar les empreses en matèria de prevenció de riscos laborals i realitzar-hi activitats en aquest àmbit, d'acord amb els termes que figuren al concert que han de subscriure ambdues parts, i que assumeixen directament el desenvolupament de les funcions que hagin s'hagin concertat.
Poden recórrer a un servei de prevenció aliè les empreses que no superin els 250 treballador, en el cas d'activitats amb especial risc per a la salut, o que no superin els 500 treballadors en la resta d'activitats.
Pel que fa a les empreses amb més empleats, la llei disposa que han de constituir un servei de prevenció propi.
En aquest cas, les empreses han de sotmetre el seu sistema de prevenció de riscos laborals a unes auditories periòdiques.
Respecte als tràmits per l'obtenció de l'acreditació corresponent, les entitats especialitzades que vulguin actuar com a serveis de prevenció aliè han de posar-se en contacte amb l'autoritat laboral del lloc on radiquen les seves instal·lacions principals i han de documentar que disposen dels mitjans humans i materials exigibles per la llei.
Els requisits tècnics i les condicions mínimes exigides per desenvolupar l'activitat sanitària dels serveis de prevenció estan establerts al Reial decret 843/2011, de 17 de juny.
D'altra banda, els serveis de prevenció aliens han de mantenir les condicions que en el seu moment van determinar la seva acreditació i han de comunicar a la mateixa autoritat laboral que la va concedir qualsevol modificació al respecte.
Les empreses que volen concertar amb un servei de prevenció aliè (SPA) la totalitat o alguna part de la seva activitat preventiva poden consultar el cercador d'SPA acreditats per la Generalitat de Catalunya, amb indicació dels territoris i les disciplines preventives per als quals estan acreditats: seguretat, higiene industrial, ergonomia/psicosociologia i medicina del treball.
El cercador també ofereix enllaç al cercador del Ministeri d'Ocupació i Seguretat Social, que inclou tots els SPA acreditats a Espanya.
Les empreses que volen constituir-se com a servei de protecció aliè han de disposar de l'acreditació corresponent.
Per obtenir-la, s'han d'adreçar a l'autoritat laboral competent del lloc on estiguin les seves instal·lacions principals.
Les empreses que compten amb un servei de prevenció propi o mancomunat, i aquelles que assumeixen l'activitat preventiva, han de sotmetre el seu sistema de prevenció de riscos laborals a unes auditories periòdiques realitzades per entitats auditores degudament autoritzades per l'Administració.
L'auditoria és un instrument de gestió que mostra la imatge fidel del sistema de prevenció de riscos laborals de l'empresa, valora la seva eficàcia i detecta les deficiències que puguin donar lloc a incompliments de la normativa vigent, amb l'objectiu de permetre l'adopció de decisions adreçades al seu perfeccionament i millora.
La primera auditoria s'ha de realitzar en els 12 mesos següents a la planificació de l'activitat preventiva, i s'ha de repetir cada dos o quatre anys, depenent de l'activitat de l'empresa.
Aquests terminis de revisió s'amplien a dos anys en els supòsits en què la modalitat d'organització preventiva de l'empresa hagi estat acordada amb la representació especialitzada dels treballadors.
També s'ha de repetir si ho requereix l'autoritat laboral.
Pel que fa a les empreses de menys de 50 treballadors no tenen l'obligació de sotmetre's a l'auditoria.
En aquest cas, han de presentar una comunicació d'exoneració d'auditoria a l'autoritat laboral.
En el cas de les persones físiques, ha de ser una persona tècnica de nivell superior en qualsevol de les quatre especialitats o disciplines preventives, a més, ha de tenir formació o experiència provada en l'àmbit de la gestió i de realització d'auditories i tècniques auditores.
Mentre que si es tracta d'una entitat especialitzada ha de tenir, com a mínim, una persona que reuneixi aquestes condicions.
L'empresa auditora també ha de comptar amb tots els tècnics de nivell superior necessaris per desenvolupar les funcions corresponents i ha de disposar dels recursos materials necessaris per verificar la realització dels resultats de l'avaluació dels riscos.
Si aquesta verificació presenta especial complexitat podrà concertar aquesta activitat amb altres professionals, que en cap cas poden mantenir vinculacions comercials, financeres o de qualsevol altre tipus amb l'empresa objecte de l'auditoria.
A continuació, us oferim els enllaços a la legislació vigent en matèria de serveis de prevenció aliens.